Ar ziņu raidījumu “Pasaulē, Latvijā, Latgalē” radio Alise Plus ēterā- Estere Znotiņa.

Ukrainas dienvidos esošās Zaporižjas atomelektrostacijas (AES) fiziskā integritāte ir cietusi, ceturtdien pēc vizītes spēkstacijā paziņoja Starptautiskās Atomenerģijas aģentūras (IAEA) direktors Rafaels Grosi.

Viņš vadīja inspektoru grupu uz Krievijas kontrolēto AES, kas pēdējo nedēļu laikā bieži tikusi apšaudīta, radot bažas par kodolnegadījumu.

"Ir acīmredzams, ka iekārtu un stacijas fiziskā integritāte ir cietusi vairākas reizes," žurnālistiem pavēstīja Grosi, kad viņš ar daļu savas komandas atgriezās Ukrainas kontrolētajā teritorijā. Viņš sacīja, ka daļa no viņa 14 cilvēku misijas paliks AES "līdz svētdienai vai pirmdienai, turpinot novērtējumu".

Arī šogad no septembra kopumā ir izmaiņas aptuveni 300 reģionālo autobusu maršrutos visā Latvijā. Kā katru gadu, ir vairāki simti reisu, kas nekursē skolēnu brīvlaikā vasarā, bet atsākas rudenī un tiek izpildīti līdz maijam, informēja valsts SIA "Autotransporta direkcija".

Izmaiņas ir saistītas gan ar jauniem reisiem, gan slēgtiem reisiem, savukārt daļā citu reisu mainīsies izpildes dienas, kurās autobusi noteiktajos maršrutos kursēs.

Sabiedriskā transporta pakalpojumus maršrutos, kuros no septembra ir izmaiņas reisu izpildēs, nodrošina 19 pārvadātāji:

Savukārt izmaiņas no šī gada 1. septembra saistībā ar skolēnu nogādāšanu tieši uz izglītības iestādēm ir 37 maršrutos.

Uzmanība jaunumiem īpaši jāpievērš skolēniem un vecākiem Madonas, Talsu, Jelgavas, Ogres, Saldus, Kuldīgas, Salaspils, Alūksnes, Smiltenes, Cēsu un Valmieras novados.

Sabiedriskā transporta pakalpojumus saistībā ar šīm izmaiņām, nogādājot skolēnus uz izglītības iestādēm, nodrošina deviņi pārvadātāji

AS "Daugavpils Lokomotīvju remonta rūpnīca" (DLRR) pēdējo četru mēnešu laikā ir parakstījusi sešus jaunus sadarbības līgumus ar partneriem Polijā, Čehijā, Ungārijā, Rumānijā un Horvātijā par kopējo summu aptuveni 4,5 miljoni eiro. Līgumi paredz lokomotīvju remontus un modernizāciju, informēja uzņēmumā.

Līdz ar šo jauno sadarbību īstenošanu Centrāleiropas un Dienvideiropas valstīs DLRR šogad būs izdevies pilnībā kompensēt Krievijas iebrukuma Ukrainā radīto pasūtījumu pārtraukumu no Krievijas un Ukrainas.

uzņēmuma lielākais darbības risks šobrīd ir augstās enerģijas cenas un paredzamības trūkums elektroenerģijas tirgū, ņemot vērā, ka gandrīz 50% visu DLRR izdevumu ir saistīti ar enerģijas nodrošinājumu. DLRR ir pilna cikla dzelzceļa ritošā sastāva modernizācijas un remonta rūpnīca. DLRR galvenie darbības virzieni ir maģistrālo un manevrējošo dīzeļlokomotīvju remonts un modernizācija; dīzeļvilcienu un elektrovilcienu remonts un modernizācija; pasažieru vagonu remonts un modernizācija; dzelzceļa ritošā sastāva iekārtu remonts; dzelzceļa ritošā sastāva rezerves daļu ražošana; metālapstrāde.

Ar raidījumu “Pasaulē, Latvijā, Latgalē” radio Alise Plus ēterā- Estere Znotiņa. Raidījumu sagatavoja radio Alise Plus informācijas un ziņu dienests, tas tapis ar Sabiedrības Integrācijas Fonda atbalstu.